open-index/open-wikipedia-markdown huggingface dataset:
Τζορτζίνα Γκρέις

Η **Τζορτζίνα Γκρέις** (αγγλ. *Georgina Greiss*), γεννημένη στην Αίγυπτο, ίσως το 1913, ήταν Αιγύπτια αθλήτρια της αντισφαίρισης.

Πρωταθλήτρια Αιγύπτου, από το 1949 έως το 1953 αγωνίστηκε σε μεγάλα τουρνουά εκτός Αιγύπτου. Συμμετείχε στο Ρολάν Γκαρός και στο Γουίμπλεντον, όπου στα διπλά είχε πάντα συμπαίκτρια την Μπέτσι Βέντερς. Στο Πρωτάθλημα αντισφαίρισης Ανατολικής Μεσογείου και το 1949 με συμπαίκτρια την Βέντερς έχασαν στον τελικό του διπλού γυναικών από τις Αγγλίδες Κάρι και Σκοτ. 

## Παραπομπές


Κατηγορία:Αιγύπτιες αθλήτριες της αντισφαίρισης
Μπέτσι Βέντερς

Η **Μπέτσι Βέντερς**, γνωστή αργότερα και με το επώνυμο του συζύγου της, **Μπέτσι Αμπάς** (*Betsy Abbas-Venter*), ήταν βρετανικής καταγωγής πρωταθλήτρια της αντισφαίρισης. Σε διεθνή τουρνουά είχε εκπροσωπήσει τρεις χώρες, το Ηνωμένο Βασίλειο, την Αίγυπτο και την Νότια Αφρική.

## Καριέρα
Το 194,9 έπαιξε στο Ρολάν Γκαρός, για πρώτη φορά, ως Νοτιοαφρικανή, όπου συμμετείχε στο διπλό πάντα με συμπαίκτρια την Τζορτζίνα Γκρέις. Μετά τον γάμο της με Αιγύπτιο συμμετείχε στα τουρνουά ως Αιγύπτια. Είχε συμμετάσχει στο Γουίμπλεντον την περίοδο 1949-1953 στο μονό, διπλό γυναικών και μεικτό διπλό, έχοντας δόση συνολικά 19 αγώνες. 

Στο Πρωτάθλημα αντισφαίρισης Ανατολικής Μεσογείου το 1949, με συμπαίκτρια την Γκρέις, έχασαν στον τελικό του διπλού γυναικών από τις Αγγλίδες Κάρι και Σκοτ. Το 1960, έπαιξε στα προημιτελικά του Ρολάν Γκαρός. Συγκεκριμένα, στο εν λόγω τουρνουά συμμετείχε από το 1949 έως το 1960.

## Παραπομπές


Κατηγορία:Βρετανίδες αθλήτριες της αντισφαίρισης
Κατηγορία:Αιγύπτιες αθλήτριες της αντισφαίρισης
Κατηγορία:Νοτιοαφρικανές αθλήτριες της αντισφαίρισης
Αντρίτσγκραντ

Το **Αντρίτσγκραντ **(σερβικά κυριλλικά: Андрићград, Σερβικά Λατινικά: Andrićgrad, σημαίνει πόλη του Άντριτς) είναι το όνομα ενός έργου υπό κατασκευή και βρίσκεται στο Βίσεγκραντ, στη Σερβική Δημοκρατία της Βοσνίας, μία από τις δύο οντότητες της Βοσνίας και Ερζεγοβίνης. Ο ιδρυτής είναι ο σκηνοθέτης Εμίρ Κουστούριτσα. Η πόλη είναι αφιερωμένη στον βραβευμένο με Νόμπελ Λογοτεχνίας γιουγκοσλάβο συγγραφέα Ίβο Άντριτς. 

Η κατασκευή του Αντρίτσγκραντ, γνωστή επίσης ως **Κάμενγκραντ **(Каменград, "Πετρόπολη") ξεκίνησε στις 28 Ιουνίου 2011 και η τελετή εγκαινίων πραγματοποιήθηκε στις 28 Ιουνίου 2014. Επίσης, τα εγκαίνια σήμαιναν την 100η επέτειο της δολοφονίας του Αρχιδούκα Φραγκίσκου Φερδινάνδου από τονΓκαβρίλο Πρίντσιπ. Το Αντρίτσγκραντ απέχει αρκετά χιλιόμετρα από την πρώτη πόλη του Κουστούριτσα, το Ντρβένγκραντ στη Σερβία. 

## Επισκόπηση
αριστερά|μικρογραφία|250x250εσ|Κύρια είσοδος του Άντριτσγκραντ
Το Αντρίτσγκραντ βρίσκεται στη Γέφυρα του Μεχμέτ Πασά Σοκόλοβιτς, ένα μνημείο Παγκόσμιας Κληρονομιάς της UNESCO, και απλώνεται από τη γέφυρα μέχρι τη συμβολή του ποταμού Ρζαβ. Μετά το Ντρβένγκραντ είναι το δεύτερο χωριό που ο Κουστούριτσα δημιούργησε από το μηδέν. Το Αντρίτσγκραντ θα χρησιμοποιηθεί για τα γυρίσματα της ταινίας Το γεφύρι του Δρίνου, βασισμένο στο ομώνυμο μυθιστόρημα του Ίβο Άντριτς. 
## Επίτιμος δημότης
Επίτιμος δημότης είναι άνθρωποι που έχουν βραβευτεί με το Κλειδί της Πόλης. Αυτοί είναι:
* Μίλοραντ Ντόντικ, Πρόεδρος της Δημοκρατίας της Σερβίας
* Βουκ Γέρεμιτς, Πρόεδρος της 67ης Γενικής Συνέλευσης του ΟΗΕ
* Ματίγια Μπέτσκοβιτς, συγγραφέας
* Νόβακ Τζόκοβιτς, παίκτης του τέννις

## Δείτε επίσης
* Ντρβένγκραντ

## Γκαλερί

Αρχείο:Andricgrad.jpg|Κύρια πλατεία του Άντριτσγκραντ. 
Αρχείο:Andricgrad during opening ceremony.jpg|Τελετή εγκαινίων του Αντρίτσγκραντ, στις 28 Ιουνίου 2014. 
Αρχείο:Andricgrad street.JPG|Κύρια οδός στο Αντρίτσγκραντ. 
Αρχείο:Andricgrad main square.jpg|Πλατεία στο Αντρίτσγκραντ. 
Αρχείο:Vizantija - Andrićgrad.jpg|Μεσαιωνική Σερβική αρχιτεκτονική
Αρχείο:Turski trg - Andrićgrad.jpg|Ανατολική αρχιτεκτονική
Αρχείο:Andricgrad at night.jpg|Το Αντρίτσγκραντ τη νύχτα. 
Αρχείο:Spomenik Petru II Petroviću Njegosu, Andricgrad.JPG|Μνημείο του Πέταρ Β' Πέτροβιτς-Νιέγκος
Αρχείο:Crkva svetog kneza Lazara.jpg|Τουριστικό σκάφος
Αρχείο:Editing Wikipedia Workshop in Visegrad - 14.JPG|Μουράλ
Αρχείο:CRKVA POSVEĆENA SVETOM LAZARU.jpg|Πλατεία Πέταρ Β' Πέτροβιτς Νιέγκος


## Παραπομπές


## Εξωτερικοί σύνδεσμοι
* 
*  (υπό κατασκευή, με το όνομα Κάμενγκραντ) 
* Πληροφορίες για το Αντρίτσγκραντ στην ιστοσελίδα του οργανισμού τουρισμού του Βίσεγκραντ
Κατηγορία:Σερβική Δημοκρατία της Βοσνίας
Κατηγορία:Πόλεις της Βοσνίας και Ερζεγοβίνης
Άχμεντ Σουκρί

Ο **Άχμεντ Σουκρί** (*Ahmed Shukry*) ήταν Αιγύπτιος πρωταθλητής της αντισφαίρισης.

Ο Σουκρί συμμετείχε με την Αίγυπτο στο Κύπελλο Ντέιβις του 1931 και του 1933 όπου είχε πέντε ήττες σε πέντε αγώνες στο μονό και στο διπλό με συμπαίκτες το 1931 τον Ζακ Γκραγκιγιό και το 1933 τον Λουτφάλα Ουαχίντ. 

Στο Πρωτάθλημα αντισφαίρισης Ανατολικής Μεσογείου ήταν δεύτερος το 1931 με συμπαίκτη τον Ζακ Γκραγκιγιό έχασαν στον τελικό του διπλού αντρών από τους Γερμανούς Ένριχ Κλέινσχροθ και Γκότφριντ φον Κραμ. 

## Παραπομπές


Κατηγορία:Αιγύπτιοι αθλητές της αντισφαίρισης
Ρακκονίτζι

Το **Ρακκονίτζι** (ιταλικά: *Racconigi*, γαλλικά: *Racunis*) είναι πόλη και έδρα δήμου (comune) της ΒΔ. Ιταλίας, στην επαρχία Κούνεο, της περιφέρειας Πεδεμόντιο (Piemonte). Ο δήμος έχει έκταση 48,06 τ.χλμ. και πληθυσμό 10.094 κατοίκους (30 Νοεμβρίου 2012).

## Πρόσωπα
* Φραντσέσκο Ιμπέρτι (1882-1967) αρχιεπίσκοπος της Ρωμαιοκαθολικής Εκκλησίας, με έδρα στο Βερτσέλλι
* Ουμβέρτος Β΄ (1904-1983), τελευταίος βασιλιάς της Ιταλίας

## Φωτοθήκη

Εικόνα:Castello di Racconigi.jpg|Το κάστρο στο οποίο γεννήθηκε ο Ουμβέρτος Β΄


## Εξωτερικοί σύνδεσμοι

*  

## Παραπομπές


Κατηγορία:Δήμοι της Επαρχίας του Κούνεο
Μαρίε Ούντερ

Η **Μαρίε Ούντερ** (*Marie Under*, 27 Μαρτίου 1883 – 25 Σεπτεμβρίου 1980) ήταν Εσθονή ποιήτρια, μία από τις σημαντικότερες της χώρας. Ήταν υποψήφια για το Νόμπελ Λογοτεχνίας τουλάχιστον οχτώ φορές.

## Παιδική ηλικία
Η Ούντερ γεννήθηκε στο Τάλιν, όπου παρακολούθησε μαθήματα σε ένα ιδιωτικό Γερμανικό σχολείο θηλέων. Μετά την αποφοίτησή της εργάστηκε ως πωλήτρια σε ένα βιβλιοπωλείο. Στον ελεύθερο χρόνο της έγραφε ποιήματα στα γερμανικά. Το 1902 παντρεύτηκε έναν Εσθονό λογιστή, τον Καρλ Χάκερ. Το ζευγάρι είχε δύο παιδιά, με τα οποία ζούσε στο Κούτσινο, ένα προάστιο της Μόσχας. Ωστόσο το 1904 ερωτεύτηκε τον Εσθονό καλλιτέχνη Αντς Λαϊκμάα. Ο Λαϊκμάα την έπεισε να μεταφράσει την ποίησή της στα εσθονικά και να υποβάλλει τα μεταφρασμένα έργα της σε τοπικές εφημερίδες.
αριστερά|μικρογραφία|Πορτρέτο της Μαρίε Ούντερ από τον Εσθονό καλλιτέχνη Αντς Λαϊκμάα το 1904

## Επιστροφή στην Εσθονία
Το 1906 η Ούντερ επέστρεψε στο Τάλιν. Το 1913 γνώρισε τον Άρτουρ Άντσον, που έγινε ο γραμματέας της. Επίσης κατάρτισε τους πρώτους τόμους της δημοσιευμένης ποίησης της. Το 1924 η Ούντερ πήρε διαζύγιο από τον Καρλ Χάκερ και παντρεύτηκε τον Άντσον. 

Η Ούντερ ήταν ιδρυτικό μέλος της Εσθονικής Ένωσης Συγγραφέων το 1922.

Στη δεκαετία του 1920 η Ούντερ επισκεπτόταν συχνά το σπίτι του Ίγκορ Σεβεργιάνιν, ενός Ρώσου ποιητή, στο χωριό Τόιλα, καθώς συχνά ήταν σε διακοπές. Ο Σεβεργιάνιν δημοσίευσε ένα βιβλίο με μεταφράσεις από την Ούντερ. Ωστόσο ο Σεβεργιάνιν δεν μιλούσε εσθονικά και χρησιμοποιούσε μεταφράσεις λέξη προς λέξη, ως βάση.

## Η ζωή στην εξορία
μικρογραφία|Ο τάφος του Άντσον και της Ούντερ στο κοιμητήριο Skogskyrkogården στη Σουηδία.
Τον Σεπτέμβριο του 1944 η ΕΣΣΔ ανακατέλαβε την Εσθονία. Η Ούντερ και η οικογένειά της κατέφυγαν στη Σουηδία. Πέρασε σχεδόν ένα χρόνο σε έναν προσφυγικό καταυλισμό. Το 1945 η οικογένεια μετακόμισε στο Μελερχέιντεν, ένα προάστιο της Στοκχόλμης, όπου έζησε μέχρι τον θάνατό της στις 25 Σεπτεμβρίου 1980. Πέθανε στη Στοκχόλμη και τάφηκε στο κοιμητήριο Skogskyrkogården της πόλης. Τον Ιανουάριο του 2015 ανακοινώθηκε ότι θα επαναταφεί στην Εσθονία.

## Μεταφράσεις
Τα έργα της Ούντερ έχουν μεταφραστεί σε τουλάχιστον 26 γλώσσες. Είναι από τους πιο πολυμεταφρασμένους Εσθονούς συγγραφείς. Μερικές από τις γλώσσες είναι:
* Στα Ρωσικά, από τον Ίγκορ Σεβεργιάνιν.
* Στα Κόμι, από την Νίνα Ομπρέζκοβα (2008).
* Στα Ουντμούρτ, από την Ναντέζντα Πτσελοβόντοβα (Ναντί Μους, 2006).

## Παραπομπές


## Εξωτερικοί σύνδεσμοι

* Άρθρο σε Εσθονικό Λογοτεχνικό Περιοδικό , einst.ee
* Η Μαρί Ούντερ σε εικόνες, kirmus.ee

Κατηγορία:Εσθονοί ποιητές
Γλώσσα Μαγκιντανάο

Η **Μαγκιντανάον **είναι αυστρονησιακή γλώσσα που ομιλείται από την πλειονότητα του πληθυσμού της επαρχίας Μαγκιντανάο στις Φιλιππίνες. Ομιλείται επίσης από μεγάλες μειονότητες σε διαφορετικά μέρη του Μιντανάο, όπως τις πόλεις Ζαμποάνγκα, Νταβάο και Τζένεραλ Σάντος. Ομιλείται επίσης στις ακόλουθες επαρχίες: Βόρειο Κοταμπάτο, Σουλτάν Κουνταράτ, Νότιο Κοταμπάτο, Σαρανγκάνι, Ζαμποάνγκα ντελ Σουρ, Ζαμποάνγκα Σιμπουγκάι και στο Μέτρο Μανίλα. Επίσης ήταν γλώσσα του ιστορικού Σουλτανάτου του Μαγκιντανάο, που υπήρξε πριν και κατά τη διάρκεια της ισπανικής αποικιακής περιόδου, από το 1500 έως το 1888. 

## Δείτε επίσης
* Γλώσσες των Φιλιππίνων

## Παραπομπές


## Εξωτερικοί σύνδεσμοι
* 
* Λεξικό της γλώσσας Μαγκιντανάο

Κατηγορία:Αυστρονησιακές γλώσσες
Κατηγορία:Γλώσσες των Φιλιππίνων
Ο λαγός

Ο **λαγός** είναι ακουαρέλα του Άλμπρεχτ Ντύρερ και το πιο γνωστό έργο τέχνης νεκρής φύσης από το 1502.

## Περιγραφή
Πρόκειται για λαγό του αγρού (Feldhase), ζωγραφισμένο σε σχεδόν τετράγωνο χαρτί και κατά τέτοιο τρόπο, ώστε να καταλαμβάνει τη διαγώνιό του. Ο λαγός βρίσκεται σε στάση κουλουριάσματος και, λόγω του τρόπου σχεδίασής του, μοιάζει να κοιτάζει έξω από τη σκηνή. Με τον τρόπο αυτόν απεικονίζεται σε προφίλ τριών τετάρτων. Το κεφάλι, το ένα από τα αυτιά και το στήθος είναι εμφανή, ενώ  από τα πίσω πόδια, λόγω στάσης, φαίνεται μόνον το ένα, το άλλο είναι κρυμμένο. Οι αποχρώσεις που χρησιμοποιούνται είναι από το καφέ και το καστανόγκριζο ως το "σπασμένο" λευκό. Το τρίχωμα είναι δημιουργημένο σε στρώσεις, ενώ η σχεδίασή του δείχνει την επιμήκυνση που υφίσταται το δέρμα του ζώου όταν κάθεται στη στάση αυτή, όπως και τα όργανα αφής ("μουστάκια"). Οι πινελιές είναι σφιχτές και μικρές.

Το ένα αυτί είναι στραμμένο προς τον θεατή, όπως και το ένα από τα μάτια. Αυτό συμβολίζει την αντιληπτικότητα του ζώου.

## Παραπομπές


Κατηγορία:Έργα ζωγραφικής του Άλμπρεχτ Ντύρερ
Γλώσσα Μαριτσαουά

Η **γλώσσα Μαριτσαουά **(Μανιτσαουά) είναι ένα μια εξαφανισμένη Τουπιανή γλώσσα στην πολιτεία Μάτου Γκρόσου, στην περιοχή του Αμαζονίου της Βραζιλίας. Εξαφανίστηκε σε άγνωστη ημερομηνία. 

## Παραπομπές


Κατηγορία:Γλώσσες της Βραζιλίας
Κατηγορία:Εξαφανισμένες γλώσσες
Γλώσσα Μαρούμπο

Η **γλώσσα Μαρούμπο **(πορτογαλικά: Marúbo) είναι μια Πανοανική γλώσσα της Βραζιλίας. 

## Παραπομπές


Κατηγορία:Γλώσσες της Βραζιλίας
Συμμετοχή της Μεγάλης Βρετανίας στους Θερινούς Ολυμπιακούς Αγώνες 1896

Η '''Μεγάλη Βρετανία''' συμμετείχε σε 7 αθλήματα με 10 αθλητές στους '''Θερινούς Ολυμπιακούς Αγώνες 1896'''. Τα 7 μετάλλια που κατέκτησαν οι αθλητές της χώρας τούς πήγαν στην 5η θέση.

Δύο Βρετανοί τενίστες έπαιξαν ως Μικτή Ομάδα, και κατάφεραν να κερδίσουν ένα χρυσό και ένα χάλκινο μετάλλιο. Αυτά τα μετάλλια δεν μετρήθηκαν ως μετάλλια της Μεγάλης Βρετανίας.

## Νικητές
*Για περισσότερες πληροφορίες: [[Πίνακας μεταλλίων Θερινών Ολυμπιακών Αγώνων 1896]] και [[Κατάλογος νικητών Θερινών Ολυμπιακών Αγώνων 1896]]*

Η Μεγάλη Βρετανία κέρδισε 2 χρυσά, 3 ασημένια και 2 χάλκινα μετάλλια και κέρδισε την 5η θέση στον πίνακα μεταλλίων.

| width=78% align=left valign=top |

| width=22% align=left valign=top |

## Άλλες συμμετοχές
### [[Αρχείο:Tennis pictogram.svg|χωρίς-πλαίσιο|26x26εσ]] Αντισφαίριση

2 Βρετανοί αθλητές συμμετείχαν στα δυο αγωνίσματα της αντισφαίρισης. Ο Τζον Μπόλαντ κέρδισε το χρυσό μετάλλιο στο απλό. Σημείωση ότι ο Τζον Μπόλαντ και ο Τζορτζ Ρόμπερτσον, παρόλο που κέρδισαν μετάλλια στο αγώνισμα του διπλού, δεν μέτρησαν στα μετάλλια του Βρετανικού συνόλου, γιατί ο συμπαίκτης του κάθε Βρετανού ήταν από άλλη χώρα.

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:John_Pius_Boland.jpg|πλαίσιο|αριστερά|μικρογραφία|165x165px|Ο [Τζον Μπόλαντ]]

[μικρογραφία|273x273px|Ο [Λάντσεστον Έλιοτ.]]

### [[Αρχείο:Olympic pictogram Weightlifting.png|χωρίς-πλαίσιο|26x26εσ]] Άρση βαρών

Ο Λάντσεστον Έλιοτ κέρδισε ένα χρυσό κι ένα ασημένιο μετάλλιο στην άρση βαρών. 

### [[Αρχείο:Gymnastics (artistic) pictogram.svg|χωρίς-πλαίσιο|26x26εσ]] Γυμναστική

Ο Λάντσεστον Έλιοτ συμμετείχε σε ένα αγώνισμα της γυμναστικής, αλλά δεν κατάφερε να κερδίσει κάποιο μετάλλιο.

### [[Αρχείο:Wrestling pictogram.svg|χωρίς-πλαίσιο|26x26εσ]] Πάλη

Ο Λάντσεστον Έλιοτ συμμετείχε στο μοναδικό αγωνισμα της πάλης, αλλά δεν κατάφερε να κερδίσει κάποιο μετάλλιο.

### Ποδηλασία

Ο Φρανκ Κίπινγκ και ο Έντουαρντ Μπάτελ κέρδισαν 1 ασημένιο και 1 χάλκινο μετάλλιο.

#### [[Αρχείο:Cycling (track) pictogram.svg|χωρίς-πλαίσιο|26x26εσ]] Πίστας

#### [[Αρχείο:Cycling (road) pictogram.svg|χωρίς-πλαίσιο|26x26εσ]] Δρόμου

### [[Αρχείο:Shooting pictogram.svg|χωρίς-πλαίσιο|26x26εσ]] Σκοποβολή

2 Βρετανοί αθλητές συμμετείχαν στην σκοποβολή, αλλά δεν κέρδισαν κανένα μετάλλιο.

### [[Αρχείο:Athletics pictogram.svg|χωρίς-πλαίσιο|27x27εσ]] Στίβος

5 Βρετανοί συμμετείχαν στο πρόγραμμα του στίβου και κέρδισαν 1 ασημένιο και 1 χάλκινο.

Μεγάλη Βρετανία
Κατηγορία:Αθλητισμός στο Ηνωμένο Βασίλειο
Papa Was a Rollin’ Stone

Το **«Papa Was a Rollin’ Stone»** (μετ. «ο μπαμπάς δεν στέριωνε πουθενά») είναι τραγούδι της μαύρης σόουλ μουσικής που γνώρισε μεγάλη επιτυχία. Οι στίχοι του εξιστορούν την αναζήτηση του πατέρα του από έναν μικρό μαύρο. Ρωτάει τη μητέρα του: «Μαμά, λένε ότι ο μπαμπάς δεν δούλεψε ποτέ, είναι αλήθεια;» Και η μητέρα του απαντάει: «Ο μπαμπάς σου δεν στέριωνε πουθενά».

Κατηγορία:Τραγούδια του 1971
Κατηγορία:Singles του 1987
Κατηγορία:Singles της Motown
Κατηγορία:Νούμερο 1 singles στα Billboard Hot 100
Γλώσσα Εβέν

Η** Εβέν γλώσσα**, επίσης γνωστή ως **Λαμούτ, Εουέν, Εμπέν, Ορίτς, Ιλκάν** (, επίσης ), είναι ένα Τουνγκουζική γλώσσα που ομιλείται από τους Εβένους στη Σιβηρία. Ομιλείται από διάσπαρτες κοινότητες κτηνοτρόφων ταράνδων από την Καμτσάτκα και την Οχοτσκική θάλασσα στα ανατολικά, τον ποταμό Λένα στα δυτικά, την Αρκτική στα βόρεια και τον ποταμό Αλντάν στα νότια. Είναι μια γλώσσα υπό εξαφάνιση, καθώς είχε 5.700 ομιλητές στη ρωσική απογραφή του 2010. Οι ομιλητές βρίσκονται κυρίως στην περιφέρεια Μαγκαντάν, στον Αυτόνομο θύλακα Τσουκότκα και στην περιοχή των Κοριάκων. Οι διάλεκτοι είναι η Αρμάν, η Ιντιγκίρκα, η Καμτσάτκα, η Κολίμα-Ομολόν, η Οχότσκ, η Όλα, η Τομπόν, η Άνω Κολίμα, η Σακκιρίρ και η Λαμούνχιν.

Στις περιοχές που κατοικούν κυρίως οι Εβένοι, η γλώσσα Εβέν διδάσκεται στο νηπιαγωγείο και το δημοτικό σχολείο, μαζί με την εθνική γλώσσα, τη ρωσική. Παλιότερα η γλώσσα Εβέν ήταν κυρίως προφορική γλώσσα, κυρίως χρησιμοποιούμενη για τη συνεννόηση μεταξύ ταξιαρχιών κυνηγιού ταράνδων.

Στο συντακτικό, η γλώσσα Εβέν, χρησιμοποιεί την ονομαστική και η σειρά των όρων της πρότασης είναι Υποκείμενο-Αντικεῑμενο-Ρήμα.

## Γλωσσική επικοινωνία
Σε ορισμένα απομακρυσμένα Αρκτικά χωριά, όπως το Ρούσσκογιε Ούστγιε, ο πληθυσμός που καταγόταν από Ρωσο-Εβενική επιγαμία, η γλώσσα που ομιλούταν τον 20ο αιώνα ήταν μια διάλεκτος της Ρωσικής με ισχυρή Εβενική επιρροή.

## Ορθογραφία

### Κυριλλικό

### Λατινικό

## Παραπομπές


## Εξωτερικοί σύνδεσμοι
* Γλώσσες υπό εξαφάνιση της Σιβηρίας - Γλώσσα Εβέν
* Οικουμενική Διακήρυξη για τα Ανθρώπινα Δικαιώματα, στη γλώσσα Εβέν
* Vergleich der Reziproken des Ewenischen mit verwandten Sprachen

Κατηγορία:Συγκολλητικές γλώσσες
Κατηγορία:Γλώσσες της Ρωσίας
Κατηγορία:Τουνγκουζικές γλώσσες
Μοχάμεντ Αμπντουλαχί Μοχάμεντ

Ο **Μοχάμεντ Αμπντουλαχί Μοχάμεντ**  (Mohamed Abdullahi Farmajo Mohamed, (σομαλικά: *Maxamed Cabdulaahi Maxamed Farmaajo*, αραβικά  محمد عبد الله محمد ,  γεννηθείς στο Μογκαντίσου στις 11 Μαρτίου 1962) είναι Σομαλός διπλωμάτης και πολιτικός, ο 9ος Πρόεδρος της Σομαλίας από τον Φεβρουάριο του 2017 έως τις 23 Μαΐου 2022. Ήταν Πρωθυπουργός της Σομαλίας από τον Νοέμβριο του 2010 μέχρι τον Ιούνιο του 2011. Ίδρυσε και ανέλαβε πρόεδρος του πολιτικού κόμματος Τέγιο. Έγινε ο Πρόεδρος της Σομαλίας, μετά τη νίκη του στην προεδρική εκλογή του 2017 λαμβάνοντας τις 184 ψήφους των 328 μελών του Κοινοβουλίου.

## Παραπομπές


Κατηγορία:Πρόεδροι της Σομαλίας
Κατηγορία:Πρωθυπουργοί της Σομαλίας
Ευστράτιος Ευστρατιάδης

Ο **Ευστράτιος Ευστρατιάδης** (Καλαμάτα, 1871 – Αθήνα, 1946) ήταν Έλληνας δημοσιογράφος και λόγιος.

Εργάσθηκε επί σειρά ετών για λογαριασμό της εφημερίδας «*Σκριπ*» σαν χρονικογράφος, ενώ άφησε και λογοτεχνικό έργο, καρπός του οποίου ήταν μυθιστορήματα και διηγήματα. Κυριώτερα και γνωστότερα από τα έργα του είναι «*Το ρημάδι*» (βραβείο Ακαδημίας Αθηνών), «*Αι αρεταί*» (το οποίο αξιοποιήθηκε από το ελληνικό υπουργείο Παιδείας), «*Αράχνη*» κ.α. Ακόμη, εξέδωσε τις εντυπώσεις του από τον πόλεμο Ελλάδας-Τουρκίας το 1897.

## Παραπομπές


## Πηγές
* Θέμος Ροδάνθης, «Στοιχεία Λογοτεχνίας και Βιογραφίες», εκδόσεις «Κένταυρος», Αθήνα, 1974, σελ. 123.

Κατηγορία:Έλληνες συγγραφείς του 20ού αιώνα
Εθνική Σχολή Δικαστικών Λειτουργών

Η **Εθνική Σχολή Δικαστικών Λειτουργών** («*ΕΣΔΙ*») είναι Ανώτατο εκπαιδευτικό ίδρυμα, που εδρεύει στη Θεσσαλονίκη. Ιδρύθηκε με βάση το ν. 2236/1994, όπως τροποποιήθηκε στη συνέχεια (ν. 3689/2008 και ν. 3910/2011). Η λειτουργία της ξεκίνησε το 1995 και η φοίτηση σε αυτή διαρκεί ένα έτος. Θεωρείται παραγωγική σχολή του Υπουργείου Δικαιοσύνης με έργο της την επιλογή, την εκπαίδευση και την κατάρτιση των προοριζόμενων να διοριστούν σε ανώτερες θέσεις δικαστικών λειτουργών του Συμβουλίου της Επικρατείας και του Ελεγκτικού Συνεδρίου. Επίσης, να στελεχώσουν τις οργανικές θέσεις των διοικητικών, πολιτικών και ποινικών δικαστηρίων, καθώς και των εισαγγελικών λειτουργών στις υπάρχουσες εισαγγελικές υπηρεσίες στο σύνολο της ελληνικής επικράτειας. Έχει παράλληλα καθήκον τη διαρκή επιμόρφωση των ήδη υπηρετούντων δικαστικών και εισαγγελικών λειτουργών στο κοινωνικό λειτούργημα που επιτελούν. 

## Εξωτερικοί σύνδεσμοι
* Επίσημη ιστοσελίδα

Κατηγορία:Νομική εκπαίδευση
Λειτουργων Δικαστικων Σχολη Εθνικη
Κατηγορία:Δίκαιο
Αλίκη του Ναμύρ

Η **Αλίκη του Ναμύρ** (1115 - 1169) ήταν κόρη του Γοδεφρείδου Α΄ κόμη του Ναμύρ και της Ερμενσίνδης του Αντέν-Λουξεμβούργου, κόρης του Κορράνδου Α΄ κόμη του Λουξεμβούργου. 

## Βιογραφία
Έγινε κόμισσα του Αινώ μετά τον γάμο της με τον Βαλδουίνο Δ΄ κόμη του Αινώ. Παιδιά τους ήταν: 
* Γιολάνδη (1131 – 1202).
* Βαλδουίνος (1134 – 1147).
* Αγνή (1142 – 1168), παντρεύτηκε τον Ράλφ Α΄ κύριο του Κουσύ. 
* Γοδεφρείδος (1147 – 1163).
* Βαλδουίνος Ε΄ 1150-1195, κόμης του Αινώ.

Ο γιος και διάδοχός τους Βαλδουίνος Ε΄ θα κληρονομήσει το Ναμύρ μετά την παραίτηση του υπέργηρου και άτεκνου αδελφού της Αλίκης Ερρίκου Δ΄ κόμη του Λουξεμβούργου (1189).

## Πρόγονοι



	

## Παραπομπές


## Πηγές
* Gislebertus (of Mons), Chronicle of Hainaut, transl. Laura Napran, (The Boydell Press, 2005)

## Εξωτερικοί σύνδεσμοι
* ΓΕΝΕΑΛΟΓΙΚΟ ΔΕΝΤΡΟ ΤΟΥ ΟΙΚΟΥ ΤΟΥ ΑΙΝΩ
* ΝΑΜΥΡ

Κατηγορία:Κόμισσες του Αινώ
Κώστας Καιροφύλας

Ο **Κώστας Καιροφύλας** (Ζάκυνθος, 1881 – 1961) ήταν Έλληνας δημοσιογράφος και ιστορικός, αλλά και σημαντικός λόγιος.
Παράλληλα με το επάγγελμά του, αναδείχθηκε σε δραστήριο μελετητή της Ελληνικής ιστορίας, ιδιαίτερα των περιόδων Φραγκοκρατίας και Τουρκοκρατίας, έργο για του οποίου την ολοκλήρωση τον βοήθησε η κατά καιρούς διαμονή του σε διάφορες Ευρωπαϊκές και Αμερικανικές πόλεις. Δημοσίευσε πολλές μελέτες σε ελληνικά και ξένα περιοδικά και εφημερίδες, ενώ παράλληλα, εξέδωσε σειρά λογοτεχνικών και άλλων πονημάτων, κυριώτερα απ’ τα οποία είναι «*Ο Άγνωστος Σολωμός*» (1927), «*Ιστορία των Αθηνών από Κωνσταντίνου του Μεγάλου μέχρι της Αλώσεως υπό των Τούρκων*» (1933), «*Η Επτάνησος υπό τους Ενετούς*» (1949), «*Σολωμού ιταλικά ποιήματα*» (1954) κ.α.

## Πηγή
* Θέμος Ροδάνθης, «Στοιχεία Λογοτεχνίας και Βιογραφίες», εκδόσεις «Κένταυρος», Αθήνα, 1974, σελ. 129.

## Παραπομπές


Κατηγορία:Έλληνες συγγραφείς του 20ού αιώνα
Ασσέρ Μαλλάχ

Ο **Ασσέρ Μαλλάχ** (1881 - 1969) ήταν Έλληνας Εβραίος πολιτικός και έμπορος.

Ήταν αδερφός του πάππου του Προέδρου της Γαλλικής Δημοκρατίας, Νικολά Σαρκοζί..

## Βιογραφικά στοιχεία
Γεννήθηκε στη Θεσσαλονίκη και ήταν γιος του Ιακώβ Μαλλάχ και της Εστρέας Σαλέμ. Η οικογένεια Μαλλάχ υπήρξε σημαντική οικογένεια της Θεσσαλονίκης, τα μέλη της οποίας διακρίθηκαν στην πολιτική, τις επιστήμες και τις επιχειρήσεις. Φοίτησε στο Λύκειο Γαλατασαράι και εν συνεχεία σπούδασε νομικά στην Κωνσταντινούπολη. 

Συμμετείχε στην προσπάθεια που έγινε ενώπιον της Υψηλής Πύλης για την ίδρυση ενός πανεπιστημίου το 1912, υπό την ονομασία Χάιφα (σημερινό Ινστιτούτο Τεχνολογίας Ισραήλ).

Υπήρξε υπέρμαχος της σιωνιστικής ιδέας ενώ συμμετείχε στην ίδρυση του σιωνιστικού συλλόγου «Θεόδωρος Έρτσελ», του οποίου διετέλεσε πρόεδρος. Για την δράση του υπέστη διώξεις από τις οθωμανικές αρχές. Μετά την κατάρρευση της Οθωμανικής Αυτοκρατορίας εξελέγη πρόεδρος της Σιωνιστικής Ομοσπονδίας, καθώς και πρόεδρος του 8ου Πανελληνίου Συνεδρίου της (1931).

Υπήρξε προσωπικός φίλος με τον Ελευθέριο Βενιζέλο και ένθερμος υποστηρικτής της πολιτικής του. Στις ελληνικές εκλογές του 1920 έθεσε υποψηφιότητα με το Κόμμα Φιλελευθέρων χωρίς όμως επιτυχία. Στις γερουσιαστικές εκλογές του 1929 εξελέγη γερουσιαστής, θέση στην οποία παρέμεινε μέχρι το 1932.  Το 1934 εγκαταστάθηκε στην Παλαιστίνη με την ιδιότητα του διπλωματικού απεσταλμένου της ελληνικής κυβέρνησης.

Απεβίωσε στο Παρίσι. Ήταν παντρεμένος με την Εύα Νταζνόφσκι (1895-1972), με την οποία απόκτησε τρία παιδιά.

## Πηγές


Κατηγορία:Έλληνες γερουσιαστές
Κατηγορία:Απόφοιτοι του Τμήματος Νομικής του Πανεπιστημίου της Κωνσταντινούπολης
Φίλιπ Φράνσις Νόουλαν

Ο **Φίλιπ Φράνσις Νόουλαν** (αγγλικά **Philip Francis Nowlan**, 13 Νοεμβρίου 1888 – 1 Φεβρουαρίου 1940) ήταν Αμερικανός εκδότης επιστημονικής φαντασίας, γνωστότερος για τη δημιουργία της σειράς Μπακ Ρότζερς (*Buck Rogers*).

## Βιογραφία και εργογραφία
Ο Νόουλαν φοίτησε στο Πανεπιστήμιο της Πενσιλβάνια κατά τη διάρκεια των σπουδών του στο οποίο υπήρξε μέλος της λογοτεχνικής λέσχης «*The Mask and Wig*», με συμμετοχή στα έργα της από το 1907 έως το 1909. Μετά την αποφοίτησή του εργάσθηκε στο χώρο του Τύπου ως αρθρογράφος εφημερίδων. Αργότερα στράφηκε στις εικονογραφημένες εκδόσεις (κόμικς) δημοσιεύοντας τις περιπέτειες του «Μπακ Ρότζερς» ενταγμένες στη δημιουργία του «*Armageddon 2419 A.D.*»  με εικονογράφο το *Dick Calkins*, και του οποίου το σενάριο κράτησε έως το 1939. Ακόμη, ο Νόουλαν υπήρξε συγγραφέας διαφόρων άλλων έργων («*The Airlords of Han*», «*The Onslaught from Venus*», «*The Time Jumpers*», «*The Prince of Mars Returns*», «*Space Guards*») τα οποία δημοσιεύθηκαν σε περιοδικά επιστημονικής φαντασίας, όπως και της ιστορίας μυστηρίου με τίτλο «*The Girl from Nowhere*» (1928). Ήταν νυμφευμένος με την Theresa Junker και μαζί της απέκτησε δέκα παιδιά.

## Παραπομπές


## Πηγή
* "*Wings Over Tomorrow: The Collected Science Fiction of Philip Francis Nowlan*" (2005, ISBN 0-8095-1095-2) έκδοση Lee Weinstein www.MySpace.com/leestein

Κατηγορία:Αμερικανοί συγγραφείς
Ιωσήφ Μαλλάχ

Ο **Ιωσήφ (Πέπος) Μαλλάχ** (1889 - 1982) ήταν Έλληνας Εβραίος πολιτικός.

## Βιογραφικά στοιχεία

Γεννήθηκε στη Θεσσαλονίκη και ήταν γιος του Νεχαμά Μαλλάχ, μεγαλεμπόρου υφασμάτων, και της Ραχήλ Φαρατζή. Η οικογένεια Μαλλάχ υπήρξε σημαντική οικογένεια της Θεσσαλονίκης, τα μέλη της οποίας διακρίθηκαν στην πολιτική, τις επιστήμες και τις επιχειρήσεις. Φοίτησε σε γαλλική σχολή.

Στις εκλογές του Μαΐου 1915 εξελέγη βουλευτής Θεσσαλονίκης με το Λαϊκό Κόμμα και επανεξελέγη σε αυτές του 1920 και του 1935.

## Πηγές


Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Θεσσαλονίκης
Δανιήλ Αλλαλούφ

Ο **Δανιήλ Αλλαλούφ** (1881 - 1943) ήταν Ελληνοεβραίος πολιτικός.

## Βιογραφικά στοιχεία

Υπήρξε ασφαλιστής στο επάγγελμα. Στις εκλογές του 1932 εξελέγη βουλευτής Θεσσαλονίκης με το Λαϊκό Κόμμα και επανεξελέγη σε αυτές του 1933. Τον Μάιο, όμως, του ίδιου έτους ακυρώθηκε η εκλογή του. Επανεξελέγη στις εκλογές του 1935. Διετέλεσε αντιπρόεδρος του Λαϊκού Πολιτικού Συνδέσμου Μακεδονίας.

Με την είσοδο των Γερμανών στην Ελλάδα συνελήφθη και μεταφέρθηκε στο στρατόπεδο συγκέντρωσης του Άουσβιτς - Μπίρκεναου, όπου και εκτελέστηκε το 1943.

## Πηγές


Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Θεσσαλονίκης
Κατηγορία:Πρόσωπα που πέθαναν στο στρατόπεδο συγκέντρωσης του Άουσβιτς
Αζέροι στο Καζακστάν

**Οι Αζέροι του Καζακστάν** () είναι μέρος της Αζερικής διασποράς. Είναι πολίτες και μόνιμοι κάτοικοι του Καζακστάν, αλλά έχουν Αζερική καταγωγή. Σύμφωνα με την απογραφή του 2009, υπήρχαν 85.292 Αζέροι που ζούσαν στο Καζακστάν, αριθμός που αυξήθηκε στους 93.490 ή περίπου κατά 10%, το 2012. Οι Αζέροι αποτελούσαν το 0.5% του πληθυσμού του Καζακστάν, και ήταν η δέκατη μεγαλύτερη μειονότητα της χώρας. Οι περισσότεροι Αζέροι του Καζακστάν μετανάστευσαν στο Καζακστάν από την δημοκρατία του Αζερμπαϊτζάν. Μια μικρή ομάδα Αζέρων του Ιράν που παγιδεύτηκε από την Μπολσεβίκικη ανάληψη της εξουσίας το 1918 αναγκάστηκε να μεταναστεύσει στο Καζακστάν το 1938. Επίσης, περιοχές με σημαντικούς πληθυσμούς Αζέρων στο Καζακστάν, είναι το Αλμάτι, η Αστανά και το Μερκί.

## Δείτε επίσης
*Σχέσεις Αζερμπαϊτζάν-Καζακστάν

## Παραπομπές

Κατηγορία:Πολιτισμός του Καζακστάν
Κατηγορία:Αζέροι
WrestleMania 33

H **WrestleMania 33** ήταν η τριακοστή-τρίτη ετήσια WrestleMania και διοργανώθηκε από το WWE. Εκτός από την μετάδοσή της μέσω pay-per-view, προβλήθηκε ζωντανά ταυτοχρόνως και στο WWE Network. Έλαβε μέρος στις 2 Απριλίου του 2017, στο Camping World Stadium του Ορλάντο της Φλόριντα. Η WrestleMania 33 ήταν ένα κοινό σόου για τα τηλεοπτικά προγράμματα του WWE, Raw και  SmackDown Live και ήταν η πρώτη WrestleMania μετά την WrestleMania XXVII, που πραγματοποιήθηκε το 2011, στην οποία ίσχυσε το Brand Extension του WWE, το οποίο τέθηκε ξανά στα μέσα του 2016.

Δεκατρείς αγώνες έλαβαν μέρος στο σόου, συμπεριλαμβανομένων τριών στο pre-show της WrestleMania 33. Αυτή ήταν η πρώτη WrestleMania μετά την WrestleMania 29 στην οποία υπήρξαν αγώνες για δύο παγκόσμια πρωταθλήματα, το WWE Universal Championship του Raw, το οποίο υπερασπίστηκε για πρώτη φορά σε WrestleMania, και το WWE Championship του SmackDown Live. Στο main event, o Ρόμαν Ρέινς κέρδισε τον Αντερτέικερ σε έναν αγώνα No Holds Barred, δίνοντας έτσι στον Αντερτέικερ την δεύτερη ήττα του σε WrestleMania. O αγώνας αυτός είναι πολύ πιθανό να ήταν ο τελευταίος του Αντερτέικερ. Επιπροσθέτως, ο Μπροκ Λέσναρ επιβλήθηκε του Γκόλντμπεργκ και στέφθηκε νέος πρωταθλητής Universal ενώ ο Ράντυ Όρτον επικράτησε του Μπρέι Γουάιατ και κατέκτησε το πρωτάθλημα του WWE για 9η φορά στην καριέρα του. Στο σόου αυτό πραγματοποιήθηκε επίσης η επιστροφή-έκπληξη των αδερφών Hardy, οι οποίοι κέρδισαν το ομαδικό πρωτάθλημα του Raw.

Το WWE ισχυρίστηκε πως η προσέλευση της WrestleMania 33 ανέρχεται στα 75.245 άτομα. Ο αριθμός αυτός είναι αμφιλεγόμενος, καθώς το A.V. Club ανέφερε πως ο αριθμός «είναι σχεδόν σίγουρο πως είναι ψεύτικος» διότι το WWE «έχει μία τάση να μεγαλώνει τα νούμερα προσέλευσης - γιατί όπως είπε ο Vince McMahon σε μια ενημέρωση προς τους επενδυτές, ο ψεύτικος αριθμός προορίζεται για ψυχαγωγικούς σκοπούς», ενώ ο δημοσιογράφος Ντέιβ Μέλτζερ είπε πως είναι αδύνατη μία τέτοια προσέλευση.

## Aποτελέσματα

## Παραπομπές


Κατηγορία:WWE
Κατηγορία:Επαγγελματική Πάλη
Γλώσσα Μαριβελένιο

Η **γλώσσα Μαριβελένιο **(επίσης γνωστή ως **Μαγκμπικίν**, **Μπατάν Αΰτα**, ή **Μαγκμπουκούν Αΰτα**) είναι σαμπαλική γλώσσα. Έχει περίπου 500 ομιλητές (Βουρμ, 2000) και ομιλείται από μία κοινότητα Αέτα, στο Μαριβέλες στις Φιλιππίνες.

Ο Ριντ (1994) αναφέρει τις ακόλουθες τοποθεσίες Μαγκμπικίν: 
* Κανάουον,Μορόνγκ (Μπαταάν)
* Μπαγιανμπαγιανάν, Μαγκμπικίν, Μαριβέλες (Μπαταάν)
Ο Χάιμς (2012) επίσης, σύλλεξε πληροφορίες για την γλώσσα από το Μπιάαν, στο Μαριβέλες. 

## Δείτε επίσης
* Γλώσσες των Φιλιππινών

## Παραπομπές

Κατηγορία:Γλώσσες των Φιλιππίνων
Κόλουρος

**Κόλουρος**, στην αστρονομία, είναι ένας από τους δύο κύριους ουράνιους μεσημβρινούς της ουράνιας σφαίρας.

## Ισονύκτιος κόλουρος
Ο *ισονύκτιος κόλουρος* είναι ο ουράνιος μεσημβρινός ή μέγιστος κύκλος της ουράνιας σφαίρας που περνά μέσα από τους ουράνιους πόλους και στις δύο ισημερίες: το πρώτο σημείο του Κριού και το πρώτο σημείο του Ζυγού.

## Ηλιοστασιακός κόλουρος
Ο *ηλιοστασιακός κόλουρος* είναι ο ουράνιος μεσημβρινός ή μέγιστος κύκλος της ουράνιας σφαίρας που διέρχεται από τους πόλους και τα δύο ηλιοστάσια: το πρώτο σημείο του Καρκίνου και το πρώτο σημείο του Αιγόκερου. Υπάρχουν πολλά αστέρια στενά συνδεδεμένα με τον ηλιοστασιακό κόλουρο: π Ηρακλή, β, δ Ηνίοχου και θ Σκορπιού. Αυτό κάνει το σημείο του ηλιοστασιακού κόλουρου προς το μέρος του Βόρειου Ουράνιου Πόλου και του Βόρειου πολικού αστέρα.

## Δείτε επίσης
*Ουράνιες συντεταγμένες
*Εκλειπτική
*Ουράνια σφαίρα
*Ορθή αναφορά
*Ισημερία
*Ηλιοστάσιο

## Παραπομπές
* 
* 
* 
* Kaler, Jim. "Pi Arugiae." *[http://stars.astro.illinois.edu/sow/piaur.html Pi Arugia]*. N.p. 22 Feb. 2008. Web.

Κατηγορία:Ουράνιο σύστημα συντεταγμένων
Λαμπρός γίγαντας

Η τάξη φωτεινότητας **II** στη φασματική ταξινόμηση του Τσαρλς Γιέρκς, δίνεται στους **λαμπρούς γίγαντες**. Αυτά είναι αστέρια που βρίσκονται στο όριο μεταξύ απλών γιγάντων και υπεργιγάντων, με βάση την εμφάνιση των φασμάτων τους.

## Δείτε επίσης
*Ερυθρός γίγαντας

## Παραπομπές

Κατηγορία:Είδη αστέρων
Κατηγορία:Αστέρες ανά φασματικό τύπο
Αστρικό σμήνος

[thumb|255px|Το [Μεσιέ 92 στον αστερισμό Ηρακλή]]
Τα **αστρικά σμήνη** είναι ομάδες πολλών αστέρων. Οι αστρονόμοι διακρίνουν δύο τύπους αστρικών σμηνών: Τα σφαιρωτά σμήνη είναι πυκνές ομάδες εκατοντάδων χιλιάδων ή εκατομμυρίων πολύ παλιών αστέρων, που είναι ισχυρά συνδεδεμένοι με τη βαρύτητα, ενώ τα ανοικτά σμήνη είναι πιο χαλαρές συγκεντρωμένες ομάδες αστέρων, που γενικά περιέχουν λιγότερα από μερικές εκατοντάδες μέλη, και συχνά είναι πολύ νέα. Τα ανοικτά σμήνη διαταράσσονται με την πάροδο του χρόνου από τη βαρυτική επίδραση των γιγαντιαίων μοριακών νεφών καθώς κινούνται μέσω του Γαλαξία, αλλά τα μέλη του συμπλέγματος συνεχίζουν να κινούνται σε γενικές γραμμές στην ίδια κατεύθυνση στο διάστημα, ακόμη κι αν δεν είναι πλέον συνδεδεμένα με τη βαρύτητα· τότε είναι γνωστά ως αστρικές ενώσεις και μερικές φορές αναφέρονται ως κινούμενες ομάδες.

Τα ευκολότερα ορατά με γυμνό μάτι αστρικά σμήνη είναι οι Πλειάδες, οι Υάδες και το Σμήνος της Κυψέλης.

## Αστρονομική σημασία των αστρικών σμηνών
[thumb|left|Καλλιτεχνική απεικόνιση ενός εξωπλανήτη σε τροχιά γύρω από ένα αστέρι στο σμήνος [Μεσσιέ 67. ]]

Τα αστρικά σμήνη είναι σημαντικά σε πολλούς τομείς της αστρονομίας. Επειδή όλοι οι αστέρες του καθενός γεννήθηκαν περίπου στο ίδιο χρονικό διάστημα, οι διαφορετικές ιδιότητες όλων των αστέρων σε ένα σμήνος είναι συνάρτηση μάζας μόνο και έτσι οι θεωρίες της αστρικής εξέλιξης βασίζονται σε παρατηρήσεις ανοιχτών και σφαιρικών σμηνών.

Τα σμήνη είναι επίσης ένα βήμα καίριας σημασίας για τον προσδιορισμό της κλίμακας αποστάσεων του Σύμπαντος. Μερικά από τα πλησιέστερα σμήνη είναι αρκετά κοντά ώστε οι αποστάσεις τους να μετρηθούν χρησιμοποιώντας παράλλαξη. Το διάγραμμα Χέρτζσπρουνγκ-Ράσελ μπορεί να παρασταθεί για αυτά τα σμήνη τα οποία έχουν απόλυτες τιμές γνωστές στον άξονα φωτεινότητας. Στη συνέχεια, όταν παρασταθεί ένα παρόμοιο διάγραμμα για ένα σύμπλεγμα των οποίων η απόσταση δεν είναι γνωστή, η θέση της κύριας ακολουθίας μπορεί να συγκριθεί με αυτή της πρώτης ομάδας και την εκτιμώμενη απόσταση. Αυτή η διαδικασία είναι γνωστή ως προσαρμογή κύριας ακολουθίας. Η ερυθρότητα και οι αστρικοί πληθυσμοί πρέπει να ληφθούν υπόψη όταν χρησιμοποιείται αυτή η μέθοδος.

Σχεδόν όλοι οι αστέρες στο γαλαξιακό πεδίο, συμπεριλαμβανομένου του Ήλιου, γεννήθηκαν αρχικώς σε περιοχές με ενσωματωμένα σμήνη που διασπάστηκαν. Αυτό σημαίνει ότι οι ιδιότητες των αστέρων και των πλανητικών συστημάτων μπορεί να έχουν επηρεαστεί από πρώιμα συγκεντρωμένα σε σμήνη περιβάλλοντα. Αυτό φαίνεται να συμβαίνει για το δικό μας Ηλιακό Σύστημα, στο οποίο η χημική αφθονία δείχνει τις επιπτώσεις ενός υπερκαινοφανούς από κοντινό αστέρα στις αρχές της ιστορίας του Ηλιακού Συστήματος.

## Υποθέσεις για εξωγήινη ζωή
Το 2016 η αστροφυσικός Ροζάν Ντι Στέφανο του Σμιθσόνειου Κέντρου Αστροφυσικής του Χάρβαρντ πρότεινε ότι τα αστρικά σμήνη μπορεί να κατοικούνται από ευφυείς εξωγήινους.

## Παραπομπές


## Εξωτερικοί σύνδεσμοι
Ιουλία Περσάκη

Η **Ιουλία Περσάκη** (1895 - 1980) ήταν Ελληνίδα συγγραφέας.

## Βιογραφικά στοιχεία
Γεννήθηκε στην Αθήνα και ήταν μέλος της οικογένειας Σκαραμαγκά. Λόγω του γάμου της εγκαταστάθηκε στο Παρίσι, όπου σπούδασε νεοελληνική λογοτεχνία στο Πανεπιστήμιο της Σορβόννης δίπλα στον Γάλλο ελληνιστή Ουμπέρ Περνό, τον Γιάννη Ψυχάρη και τον Ανρί Μπερξόν. Συμφοιτήτριά της ήταν η ποιήτρια Δώρα Μοάτσου, μετέπειτα σύζυγος του Κώστα Βάρναλη. Το 1920 επέστρεψε στην Αθήνα και ήδη από την δεκαετία του 1950 εγκαταστάθηκε μόνιμα στην εξοχική κατοικία της στην Αίγινα.

Απεβίωσε το 1980 στην Αθήνα.

## Συγγραφικό έργο
Εμφανίστηκε στα γράμματα το 1916, όταν και δημοσιεύθηκαν διηγήματά της στην εφημερίδα "Εσπερινή". Το 1927 δημοσιεύθηκε συλλογή διηγημάτων της με τίτλο "Διηγήματα" από τον εκδοτικό οίκο Αγών του Σωτήρη Σκίπη. Κατά τη διάρκεια της παραμονής της στο Παρίσι συνεργάστηκε με τα περιοδικό "Νουμάς" και "Πυρσός", στα οποία δημοσίευσε αριθμό διηγημάτων της. Μετά την επιστροφή της στην Ελλάδας συνεργάστηκε σχεδόν σε αποκλειστική βάση με το περιοδικό "Νέα Εστία". Μέρος του έργου της έχει μεταφραστεί στη σουηδική γλώσσα. 

Υπήρξε υπέρμαχος της δημοτικής γλώσσας και μέλος της ομάδας των λογοτεχνών που υπέγραψαν το 1919 το Μανιφέστο Διαμαρτυρίας κατά της στάσης του Νικολάου Πολίτη απέναντι στην καθιέρωση της δημοτικής.

Τα διηγήματά της, γραμμένα κυρίως σε πρωτοπρόσωπη αφήγηση και στην δημοτική, λαμβάνουν χώρα στην Αίγινα και σε αυτά πρωταγωνιστούν κυρίως οι κάτοικοι του νησιού, τις κοινωνικής συνήθειες και τον τρόπο ζωής των οποίων παρακολουθεί.

## Εργογραφία

* *Διηγήματα* (εκδόσεις Αγών, 1927)
* *Ιστορίες της κάθε μέρας* (εκδόσεις Εστία, 1959)
* *Άνθρωποι του Σαρωνικού* (εκδόσεις Alvin Redman Hellas, 1965)
* *Άνθρωποι* (εκδόσεις Σύγχρονη Εποχή, 1976)
* *Κατοχή και πείνα* (εκδόσεις Εστία, 2016, επιμέλεια: Karen Van Dyck, Φαίη Ζήκα)

## Πηγές


Κατηγορία:Έλληνες συγγραφείς του 20ού αιώνα
Βασιλιάς Αμπντουλλάχ

Ο **Βασιλιάς Αμπντουλάχ** μπορεί να αναφέρεται στους ακόλουθους βασιλείς: 
* Αμπντάλα Β' (γεννήθηκε το 1962), βασιλιάς της Ιορδανίας από το 1999
* Αμπντάλα Α' (1882-1951), βασιλιάς της Υπεριορδανίας
* Αμπντουλάχ Χαν Β' (1533/4–1598), βασιλιάς του χανάτου της Μπουχάρα
* Αμπντουλάχ της Σαουδικής Αραβίας (1924-2015), βασιλιάς της Σαουδικής Αραβίας

## Δείτε επίσης
* Αμπντουλάχ (αποσαφήνιση)
Αμπάς Β'

Ο **Αμπάς Β**' μπορεί να αναφέρεται:
* Αμπάς Β΄ της Περσίας, (1633-1666), Σάχης του Ιράν από το 1642 έως το 1666
* Αμπάς Β΄ της Αιγύπτου (επίσης γνωστός ως Αμπάς Χιλμί Πασά) (1874-1944), τελευταίος Χεδίβης της Αιγύπτου και του Σουδάν (1892-1914)
Χαλίντ ιμπν ʿΑμπντ αλ-Μάλικ αλ-Μαρβαρούντι

Ο **Χαλίντ ιμπν ʿΑμπντ αλ-Μάλικ αλ-Μαρβαρούντι** (Αραβικά: خالد بن عبدالملك) ήταν ένας σκλάβος Ζάντζι ο οποίος μεταφέρθηκε στην Περσία τον 9ο αιώνα.

Μαζί με τον Αλί ιμπν ʿΊσα αλ-Αστουρλάμπι το 827, μέτρησε σε 35 μοίρες βόρειου γεωγραφικού πλάτους, στην κοιλάδα του ποταμού Τίγρη, το μήκος ενός μεσημβρινού τόξου και την περιφέρεια της Γης, πέρνοντας το αποτέλεσμα των 40.248 χιλιόμετρων (ή, σύμφωνα με άλλες πηγές, 41.436 χιλιόμετρα). Οι δύο ερευνητές μέτρησαν σε αραβικό αρσίν, και καθόρισαν τα γεωγραφικά πλάτη των τελικών σημείων που χρησιμοποίησαν από τα ύψη των αστεριών σε ένα ουράνιο σύστημα οριζόντιων συντεταγμένων. Πιστεύεται ότι 1 αραβικό αρσίν ήταν 49 1/3 εκ. Έτσι, βρήκαν το μήκος 1° του μεσημβρινού να είναι 111,8 χλμ (115,1 χλμ), το οποίο διαφέρει από την πραγματική τιμή για 850 μέτρα.

## Παραπομπές
*  (PDF version)

Κατηγορία:Γεωδαίτες
Τουμπαμπάο

Το **Τουμπαμπάο **είναι ένα νησί στο νοτιοανατολικό μέρος του Σαμάρ. Διοικητικά, ανήκει στην πόλη Γκουϊουάν, στην περιφέρεια του Ανατολικού Σαμάρ, στις κεντροανατολικές Φιλιππίνες.

## Πρόσφυγες από τη Ρωσία
Το Τουμπαμπάο χρησιμοποιήθηκε από τον Διεθνή Οργανισμό Προσφύγων (ΔΟΠ) το 1949 και το 1950 για την παροχή προσωρινού καταφύγιου για 5.000 Ρώσους πρόσφυγες που διέφυγαν από τηνΚίνα.

Οι Ρώσοι ήταν επιζώντες της Μπολσεβικικής Ρωσικής Επανάστασης του 1917 και του Ρωσικού Εμφύλιου Πολέμου του 1919-1920, όταν η Τσαρική απολυταρχία ανατράπηκε από τους σοσιαλιστές. Μερικοί Ρώσοι κατάφεραν να δραπετεύσουν και κατέφυγαν σε ξένες χώρες.

Πολλοί από αυτούς μεταφέρθηκαν στην Κίνα, ειδικά στο Χαρμπίν και την Σαγκάη. Οι περισσότεροι από αυτούς τους πρόσφυγες που επέζησαν από το Δεύτερο Παγκόσμιο Πόλεμο, αλλά οι κομμουνιστές ανέλαβαν την εξουσία στην Κίνα, με αποτέλεσμα ο ΔΟΠ να ζητήσει σε χώρες από όλον τον κόσμο να παράσχουν καταφύγιο στους Ρώσους. Οι Φιλιππίνες προσφέρθηκαν, μέσω του νησιού Τουμπαμπάο. 

Αργότερα, επιτράπηκε στους Ρώσους πρόσφυγες να μείνουν στις Ηνωμένες Πολιτείες, στην Αυστραλία, στον Καναδά και σε χώρες της Νοτίου Αμερικής. Οι περισσότεροι πρόσφυγες έγιναν πολίτες της χώρας που εγκαταστάθηκαν. 

## Εξωτερικοί σύνδεσμοι

* The Independent, 12/03/2013: Ένα ξεχασμένο επεισόδιο στη ρωσική ιστορία, αφήνει συνδέσεις με τις Φιλιππίνες

Κατηγορία:Νησιά των Φιλιππίνων
Πρωσσικό μπλε

thumb|right|Δείγμα από πρωσσικό μπλε.
μικρογραφία|Συσκευασία με πρωσσικό μπλε, όπου αναγράφεται και ο χημικός του τύπος.

Ο Γιόχαν Κόνραντ Ντίπελ, γεννημένος και μεγαλωμένος στο Κάστρο του Φράνκενσταϊν στη Γερμανία, ο αλχημιστής του 17ου αιώνα, έγινε γνωστός ως ο εφευρέτης του **πρωσσικού [[μπλε]]**, μιας από τις πρώτες συνθετικές χημικές χρωστικές ουσίες, το οποίο έχει τον χημικό τύπο Fe[Fe(CN)]. Αντίδοτο στο ραδιενεργό καίσιο, το οποίο κατανέμεται ομοιόμορφα στον οργανισμό με κάπως αυξημένες συγκεντρώσεις στο μυϊκό σύστημα, είναι το κυανούν της Πρωσσίας ή Πρωσσικό μπλε. Τα παλαιότερα βιβλία Χημείας αναφέρουν το συγκεκριμένο σύμπλοκο μόριο ως «Κυανούν του Βερολίνου», από τη μετάφραση του γερμανικού όρου «Berliner Blau».

Το μπλε της Πρωσίας δάνεισε το όνομά του στο πρωσσικό οξύ ή υδροκυάνιο, που προέρχεται από αυτό. Στα γερμανικά, το υδροκυάνιο ονομάζεται «Blausäure», δηλαδή «μπλε οξύ». Για την ιστορία, ο Γάλλος χημικός Ζοζέφ Λουί Γκαι-Λυσάκ έδωσε στο κυάνιο το όνομά του, από την αρχαία ελληνική λέξη «κυανός», λόγω του πρωσικού μπλε χρώματος του.

## Δείτε επίσης
* Μπλε του κοβαλτίου – Μπλε χρωστική ουσία

## Βιβλιογραφία
* Alexander Kraft: *Berliner Blau. Vom frühneuzeitlichen Pigment zum modernen High-Tech-Material* GNT-Verlag 2019, ISBN 978-3-86225-118-6.
* Hans-Peter Schramm, Bernd Hering: *Historische Malmaterialien und ihre Identifizierung*. o.&nbsp;V. Stuttgart, 1995. Reprint Ravensburg, 2000. ISBN 3-473-48067-3.
* Andreas Ludi: *Prussian blue, an inorganic evergreen*. In: *[[Journal of Chemical Education]]*, 58 (12), 1981, S. 1013; .
* Kurt Wehlte: *Werkstoffe und Techniken der Malerei*. Otto Maier Verlag, Ravensburg 1967, ISBN 3-473-48359-1 (früher: ISBN 3-473-61157-3).

## Εξωτερικοί σύνδεσμοι

* The FDA's page on Prussian blue
* The CDC's page on Prussian blue
* National Pollutant Inventory – Cyanide compounds fact sheet
* Heyltex Corporation distributors of Radiogardase (Prussian blue insoluble capsules) 
* Sarah Lowengard, "Prussian Blue" in ''The Creation of Color in Eighteenth Century Europe'' Columbia University Press, 2006.
* Prussian blue, ColourLex
* 

Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Χρωστικές
Μητροπολίτης Δέρκων Ιωακείμ Β΄

Ο **Μητροπολίτης Δέρκων Ιωακείμ** (κατά κόσμον *Λεωνίδας Πελεκάνος*, 12 Ιουνίου 1892 - 23 Ιανουαρίου 1950) ήταν σημαντική εκκλησιαστική μορφή του Οικουμενικού Πατριαρχείου Κωνσταντινούπολης.

## Βιογραφικά στοιχεία
Γεννήθηκε στο Τζιβαλί της Κωνσταντινούπολης και καταγόταν από τη Χίο. Φοίτησε στην Θεολογική Σχολή της Χάλκης και το 1922 χειροτονήθηκε διάκονος από τον Μητροπολίτη Αίνου Ιωακείμ. Το 1924 διορίστηκε σχολάρχης της Θεολογικής Σχολής Χάλκης. Το 1926 χειροτονήθηκε τιτουλάριος Μητροπολίτης Σταυρουπόλεως και το 1928 Μητροπολίτης Σταυρουπόλεως. Στις 12 Δεκεμβρίου 1931 εξελέγη Μητροπολίτης Δέρκων και από τότε αποτέλεσε μόνιμο μέλος της Πατριαρχικής Συνόδου. Το 1935 κατά την εκλογή νέου πατριάρχη η τουρκική διοίκηση αφαίρεσε το όνομά του από τον κατάλογο υποψηφίων.

Το 1947 μετέβη στην Κύπρο προκειμένου να μεσολαβήσει στο αδιέξοδο που είχε δημιουργηθεί στην Εκκλησία της Κύπρου. Αν και ύστερα από διαβουλεύσεις επιτεύχθηκε η εκλογή του Λεόντιου, ο θάνατός του 37 ημέρες αργότερα δημιούργησε εκ νέου ζήτημα διαδοχής. Η αριστερά πρότεινε για τον αρχιεπισκοπικό θρόνο τον Μητροπολίτη Δέρκων Ιωακείμ, ο οποίος δεν είχε αναχωρήσει ακόμα από την Κύπρο. Ο ίδιος φάνηκε να αποδέχεται μια τέτοια προοπτική. Το Πατριαρχείο, όμως, τον ανακάλεσε με αποτέλεσμα να αναγκαστεί να επιστρέψει στην Κωνσταντινούπολη.

Υπήρξε ο επικρατέστερος διάδοχος του Πατριάρχη Μάξιμου Ε΄, δεν κατάφερε όμως να εκλεγεί λόγω της υποστήριξης της υποψηφιότητας του Αθηναγόρα από την ελληνική, τουρκική και αμερικάνικη κυβέρνηση. Το διάστημα που μεσολάβησε από την εκδήλωση της ασθένειας του Πατριάρχη Μάξιμου μέχρι και την εκλογή του νέου Πατριάρχη ο Μητροπολίτης Ιωακείμ δέχθηκε σφοδρή κριτική από τον τουρκικό τύπο για σχέσεις με την Σοβιετική Ένωση, ισχυρισμοί που φαίνεται ότι είχαν επινοηθεί προκειμένου να πλήξουν το κύρος του. Παράλληλη η τουρκική κυβέρνηση, μέσω του νομάρχη Κωνσταντινούπολης, είχε προειδοποιήσει το Πατριαρχείο πως σε περίπτωση που ο Μητροπολίτης Δέρκων έθετε υποψηφιότητα, αυτή θα ακυρωνόταν και το όνομά του θα αφαιρείτο από αυτά των υποψηφίων. Κατά την ψηφοφορία ο ίδιος δεν ήταν υποψήφιος, ψήφισε δε λευκό μαζί με άλλους πέντε Μητροπολίτες.

Υποστηρίζεται ότι η λύπη της μη εκλογής του του δημιούργησε καρδιακό νόσημα, από το οποίο απεβίωσε αιφνιδίως, στις 23 Ιανουαρίου 1950. Η κηδεία του πραγματοποιήθηκε στις 26 Ιανουαρίου χωροστατούντος του Πατριάρχη Αθηναγόρα.

## Παραπομπές


## Πηγές
* Σεραφείμ Παύλος, Η εκλογή του Αρχιεπισκόπου Αμερικής Αθηναγόρα στον Οικουμενικό Θρόνο (1946-1948), Διδακτορική διατριβή, Αριστοτέλειο Πανεπιστήμιο Θεσσαλονίκης, 2016
* Γεώργιος-Σπυρίδων Μάμαλος, Το Πατριαρχείο Κωνσταντινουπόλεως στο επίκεντρο διεθνών ανακατατάξεων (1918-1972), Διδακτορική διατριβή, Εθνικό και Καποδιστριακό Πανεπιστήμιο Αθηνών (ΕΚΠΑ), 2009

Ιωακειμ
Ιωακειμ
Συνέδριο άνιμε

Ένα **συνέδριο άνιμε** είναι μια εκδήλωση ή μια συγκέντρωση με επίκεντρο κυρίως στην άνιμε, τη μάνγκα και την Ιαπωνική κουλτούρα. Συνήθως, τα συνέδρια άνιμε είναι πολυήμερες εκδηλώσεις που φιλοξενούνται σε συνεδριακά κέντρα, ξενοδοχεία ή πανεπιστημιουπόλεις. Διαθέτουν μια ευρεία ποικιλία δραστηριοτήτων και πάνελ, με μεγαλύτερο αριθμό παρευρισκόμενων να συμμετέχουν σε cosplay σε σχέση με τους περισσότερους άλλους τύπους παρόμοιων συνεδρίων. Τα συνέδρια άνιμε χρησιμοποιούνται επίσης ως μέσω για βιομηχανία, στα οποία τα στούντιο, οι διανομείς και οι εκδότες εκπροσωπούν τις κυκλοφορίες τους που σχετίζονται με τα άνιμε.

## Εξωτερικοί σύνδεσμοι

*AnimeCons.com 
*UpcomingCons.com Anime Cons List 
*Μια λίστα κανόνων / οδηγιών των συνεδρίων 

Κατηγορία:Fandom
Σήραγγα Τ2 Τεμπών

Η **σήραγγα Τ2 Τεμπών** (επισήμως **Μαρίνου Αντύπα-Ρήγα Φεραίου**) είναι μία δίδυμη οδική σήραγγα μήκους 6 χλμ. που είναι μέρος του Αυτοκινητοδρόμου 1 (Αθήνας-Θεσσαλονίκης-Ευζώνων), στην περιοχή των Τεμπών. Αποτελεί τη μακρύτερη σήραγγα του αυτοκινητοδρόμου και, ταυτόχρονα, τη μακρύτερη οδική σήραγγα στην Ελλάδα αλλά και σε ολόκληρη τη Νοτιοανατολική Ευρώπη γενικότερα. 

Η κατασκευή της είχε ξεκινήσει το 2008, αλλά το 2011 σταμάτησε για οικονομικούς λόγους. Εντός του 2014 οι εργασίες επανεκκίνησαν και η παράδοσή της στην κυκλοφορία έγινε στις 7 Απριλίου 2017, ως τμήμα της παράκαμψης Τεμπών και Πλαταμώνα. 

## Ονομασία
* Ο ανατολικός κλάδος της σήραγγας ονομάστηκε προς τιμήν του κοινωνικού αγωνιστή Μαρίνου Αντύπα, ενώ 
* ο δυτικός προς τιμήν του εθνομάρτυρα και πρόδρομου της Ελληνικής Επανάστασης, Ρήγα Φεραίου.

## Χαρακτηριστικά
Ο κάθε κλάδος έχει δύο λωρίδες κυκλοφορίας πλάτους 3.75 μ. έκαστη και μια Λωρίδα Έκτακτης Ανάγκης (Λ.Ε.Α,) πλάτους 2.50 μ., λωρίδα καθοδήγησης πλάτους 0.50 μ, αριστερά κάθε κλάδου και πεζοδρόμιο ελάχιστου πλάτους 1 μ. Το μέγιστο ύψος για τα οχήματα περιορίζεται στα 5 μ.

## Ιστορικό

### Προϊστορία
Τον Ιούνιο του 2007, η Ελληνική κυβέρνηση παραχώρησε την κατασκευή, την εκμετάλλευση και την συντήρηση του αυτοκινητοδρόμου ΠΑΘΕ (Πάτρα - Αθήνα - Θεσσαλονίκη - Εύζωνοι, σήμερα Αθήνα - Θεσσαλονίκη - Εύζωνοι/ΑΘΕ) σε ιδιωτικές εταιρείες. Μία εξ' αυτών, αυτή που ανέλαβε το τμήμα Μαλιακός – Κλειδί ήταν η Αυτοκινητόδρομος Αιγαίου ΑΕ. Το τμήμα Μαλιακός – Κλειδί έχει συνολικό μήκος 230χλμ. και ξεκινά από τον κόμβο Ραχών Φθιώτιδας και καταλήγει στον κόμβο Κλειδίου Ημαθίας.  Ανάμεσα στις κατασκευαστικές δραστηριότητες του έργου που ανέλαβε η Αυτοκινητόδρομος Αιγαίου περιλαμβανόταν και η κατασκευή ενός νέου τμήματος αυτοκινητόδρομου, μήκους 25χλμ. από τον Ευαγγελισμό Λάρισας έως τη Σκοτίνα Πιερίας. Το έργο περιελάμβανε τρεις σήραγγες, τις:
* "Τέμπη 1", 
* "Τέμπη 2" και 
* "Τέμπη 3" 
(Τ1, Τ2 και Τ3 για συντομία.). Οι δύο πρώτες σχεδιάστηκαν για την παράκαμψη της κοιλάδας των Τεμπών (τμήμα Ευαγγελισμός-Ραψάνη), ενώ η τρίτη για το τμήμα Πλαταμώνας-Σκοτίνα. Το έργο σχεδιάστηκε από τη σύμπραξη μελετητών TDC (Tunnel Design Consortium), η οποία αποτελείται από τις εταιρείες Hochtief Consult Infrastructure (με έδρα στο Έσσεν της Γερμανίας), Omikron Kappa Consulting Ltd (με έδρα στην Αθήνα), ILF Consulting Engineers (με έδρα στο Ίνσμπρουκ της Αυστρίας).

### Κατασκευή

Τα στόμια κατασκευάστηκαν με την τεχνική εκσκαφής και επανεπίχωσης (Cut n’ Cover).

## Παραπομπές


Τεμπών
Συνταγματική ιστορία της Τουρκίας

αριστερά|μικρογραφία|Το Οθωμανικό σύνταγμα του 1876
Με την πάροδο των αιώνων, η Τουρκία είχε πολλά συντάγματα και μπορεί να χαρακτηριστεί από την σταθερή ίδρυση ενός έθνους-κράτους, τον εκδημοκρατισμό και την αναγνώριση του διεθνούς δικαίου.

Το τουρκικό σύνταγμα επικυρώθηκε το 1921, τροποποιήθηκε το 1924, το 1961, το 1982 και πιο πρόσφατα το 2010. Επίσης, το 2017 θα γίνει δημοψήφισμα για την τροποποίηση του συντάγματος. Μια πρόταση για ένα ακόμη σύνταγμα συζητείται, για να επιτρέψει στην Τουρκία την συμμόρφωση με τα πολιτικά κριτήρια για την ένταξη στην ΕΕ.

## Ορόσημα
* 1876: Δημιουργία του Οθωμανικού συντάγματος του 1876, κατά την διάρκεια της Πρώτης Συνταγματικής Εποχής της Οθωμανικής Αυτοκρατορίας (1876-78).
* 1909: Αναθεώρηση του Συντάγματος του 1876 κατά την διάρκεια της Δεύτερης Συνταγματικής Εποχής της Οθωμανικής Αυτοκρατορίας (1908-20).
* 1921: Δημιουργία του Συντάγματος του 1921, του πρώτου συντάγματος της Δημοκρατίας της Τουρκίας. Εισήγαγε ένα ενιαίο νομοθετικό σώμα, την Εθνοσυνέλευση, για τον σχηματισμό ενός μονοθάλαμου συστήματος.
* 1924: Αναθεώρηση του συντάγματος του 1921.
* 1961:Σύνταγμα του 1961: εισαγωγή του άνω θαλάμου του νομοθετικού σώματος, της Γερουσίας, για τον σχηματισμό ενός διθάλαμου συστήματος.
* 1982: Σύνταγμα του 1982: κατάργηση της Γερουσίας, επιστροφή στο μονοθάλαμο σύστημα.
* 2017: Σύνταγμα του 2017: Αν εγκριθούν οι τροποποιήσεις του συντάγματος στις 16 Απριλίου 2017, θα εφαρμοσθούν 18 προτεινόμενες τροποποιήσεις. 

## Δείτε επίσης
* Τουρκικό συνταγματικό δημοψήφισμα του 1961
* Τουρκικό συνταγματικό δημοψήφισμα του 1982
* Τουρκικό συνταγματικό δημοψήφισμα του 2007
* Τουρκικό συνταγματικό δημοψήφισμα του 2010
* *[[Τουρκικό συνταγματικό δημοψήφισμα του 2017]]*

## Παραπομπές

Σ
Κατηγορία:Ιστορία της Οθωμανικής Αυτοκρατορίας
Μπλε φυσαλίδες

Οι **Μπλε φυσαλίδες** (αγγλικά: Blue blobs) είναι σμήνη αστεριών έξω από γαλαξίες που πιθανώς σχηματίστηκαν από συγκρούσεις αερίων και από επακόλουθη αναταραχή. Τον Ιανουάριο του 2008, το διαστημικό τηλεσκόπιο Χαμπλ ανίχνευσε τα σμήνη αυτά μεταξύ τριών συγκρουόμενων γαλαξιών. 

## Εξωτερικοί σύνδεσμοι
*Article at Space.com
*Star-formation in the HI bridge between M81 and M82, preprint by *Duilia F. de Mello, et al.*

## Παραπομπές


Κατηγορία:Αστρικά σμήνη
NGC 1847

Το **[[Νέος Γενικός Κατάλογος|NGC]] 1847** είναι ένα νεαρό, μαζικό σμήνος αστεριών στο επίπεδο του Μεγάλου Νέφους του Μαγγελάνου στον αστερισμό της Δοράς. Ανακαλύφθηκε το 1835 από τον Τζον Χέρσελ με τηλεσκόπιο ανάκλασης 18,7-ιντσών.

## Δείτε επίσης
*Κατάλογος αντικειμένων νέου γενικού αστρονομικού κατάλογου

## Αναφορές

## Εξωτερικοί σύνδεσμοι
* 

Κατηγορία:Δοράς (αστερισμός)
Κατηγορία:Μέγα Νέφος του Μαγγελάνου
1847
Κατηγορία:Αστρικά σμήνη
Ντόνσκι (περιφέρεια Ταμπόφ)

Το **Ντόνσκογιε **() είναι ένα χωριό στην επαρχία Ταμπόφ, στην περιφέρεια Ταμπόφ στη Ρωσία. 

## Πληθυσμός

## Γεωγραφική θέση
Το Ντόνσκογιε βρίσκεται στο νοτιοδυτικό μέρος της περιφέρειας Ταμπόφ. Επίσης, βρίσκεται στο νοτιοδυτικό μέρος της χώρας. 

## Ζώνες ώρας
αριστερά|100x100εσ
Το χωριό χρησιμοποιεί την Ώρα Μόσχας. Η ζώνη ώρας είναι η UTC+3.

## Παραπομπές


Κατηγορία:Πόλεις του Όμπλαστ του Ταμπόφ